Asunto Oy Helsingin Atolli 19.9.2023

**Kiribatinkatu 2**

00220 HELSINKI

# Hakuohje

***Lue hakuohje huolellisesti läpi ennen hakemuksen täyttämistä ja lähettämistä. Täytä hakemus ja tarkista se ennen lähettämistä, sillä emme pysty korjaamaan tai muokkaamaan hakemuksia niiden saapumisen jälkeen.***

## Hakuaika

Asunto Oy Helsingin Atollin hakuaikaalkaa **16.10.2023 kello 12.00 ja päättyy 6.11.2023 kello 12.00**.Asuntoja haetaan sähköisellä lomakkeellaosoitteessa[www.att.hel.fi.](http://www.att.hel.fi/)Hakulomakkeen linkki avautuu asuntotuotannon verkkosivujen kohteen esittelysivulla, kun hakuaika alkaa.

**Huomioithan, että lähettämisen jälkeen hakemusta ei voi muuttaa hakuaikana tai sen jälkeen.**

## Hakija/hakijatalous

Hakijalla tarkoitetaan asunnon mahdollista ostajaa, joka osallistuu Hitas-asunnon arvontaan. Jos ostajana on useampia henkilöitä, on heidät kaikki ilmoitettava hakijoiksi **samalla hakemuksella**. Hakijan tulee olla **vähintään 18-vuotias** oikeustoimikelpoinen luonnollinen henkilö (hakija ei voi olla esim. yritys tai muu yhteisö).

Hakijalla tarkoitetaan myös hakijataloutta. Hakijataloudella tarkoitetaan henkilöitä, jotka ovat kirjoilla samassa osoitteessa. Hakijataloutena pidetään myös eri osoitteessa kirjoilla olevia puolisoita. Jos asunnon ostajaksi halutaan useampia henkilöitä, heidät kaikki on merkittävä hakijoiksi.

Lapsiperhehakijoiden tulee lisäksi ilmoittaa vähintään yhden perheeseen kuuluvan alaikäisen lapsen nimi ja syntymäaika tai tieto raskaudesta tai adoptioluvasta.

Hakemusten hylkäämisen osalta viitataan jäljempänä kohdassa ”Hitas-asuntojen hakeminen” mainittuihin seikkoihin.

 19.19.2023 HAKUOHJE

## Lapsiperheiden etusija perheasuntoihin

Lapsiperheillä on ostojärjestyksen arvonnassa etusija perheasuntoihin, joita ovat kolmen huoneen tai sitä suuremmat asunnot.

Lapsiperhe on hakijatalous, johon kuuluu hakuhetkellä vähintään yksi alaikäinen lapsi tai raskaus ja vireillä oleva adoptio otetaan huomioon. Raskaustodistus tai adoptiolupa esitetään ennen kaupantekoa. Mikäli hakija on lapsiperhe, ja haluaa tulla arvonnassa käsitellyksi lapsiperheenä, tulee hakijan rastia hakemuslomakkeesta kohta ”lapsiperhehakija”.

## Puoliso

Puolisolla tarkoitetaan hakijan/ostajan kanssa vakituisessa parisuhteessa elävää avio- tai avopuolisoa tai rekisteröidyssä tai vakituisessa parisuhteessa elävää samaa sukupuolta olevaa osapuolta.

## Hitas-asunnon hakeminen

Hakija/hakijatalous voi tehdä **ainoastaan yhden hakemuksen** haettavana olevaan kohteeseen**.** Haettavien Hitas-asuntojen lukumäärä on rajoitettu siten, että **hakemuksella voi hakea vain viittä asuntoa. Asunnot tulee merkitä etusijajärjestykseen niin, että sija yksi on halutuin asunto ja sija 5 on haetuista asunnoista vähiten haluttu.**

Postiosoitteen on oltava se, jossa hakija on kirjoilla.

Hakijan arvonnassa saama sija ei ole siirrettävissä tai vaihdettavissa. Hitas-asunnon kauppa tehdään vain kyseisen hakijan/hakijatalouden kanssa. Hakemuksessa hakijan tulee vakuuttaa kaikki antamansa tiedot oikeiksi. Mikäli hakemuksessa on annettu virheellisiä tietoja, tai hakija on jättänyt useampia hakemuksia, hakijan hakemus/ hakemukset hylätään. Asuntotuotannolla on myös oikeus hylätä hakemus, jos on perusteltua syytä olettaa, että hakija on pyrkinyt epäasiallisella tavalla vaikuttamaan ohjeen tavoitteiden toteutumiseen ja/tai saadakseen perusteetonta etua arvonnassa.

## Arvonta

Hakuaikana hakemuksen jättäneistä hakijoista Hitas-asuntojen ostajat valitaan arvonnalla. Hakuajan päättymisen jälkeen tulleita hakemuksia ei oteta huomioon arvonnassa.

Hakijat arvotaan asuntokohtaisesti etusijajärjestykseen siten, että kunkin asunnon osalta arvonnassa ovat mukana kyseistä asuntoa hakeneet hakijat. Arvonnassa ensimmäisen sijan saanut hakija saa ensimmäisenä mahdollisuuden asunnon ostamiseen.

Asunnot arvotaan haettujen asuntojen toivejärjestys huomioiden.

Arvonnan jälkeen asiakas voi tarkistaa sijoituksensa asuntotuotannon nettisivuilta kirjautumalla omalle profiililleen. Profiilin hakemukset välilehdeltä, hakemuksen alta, löytyy arvonnan tulos. Mikäli jonkin asunnon kohdalla lukee varattu, on tämä asunto varattu asiakkaalle ja hän tulee saamaan siitä tarjouksen. Arvonnan tulos sijanumero kertoo vain arvonnan mukaisen sijoituksen, eikä päivity reaaliaikaisesti peruutusten mukaan.

Asiakkaalle tarjotaan vain yhtä asuntoa.

Mikäli hakija saa tarjouksen asunnosta ja kieltäytyy siitä, katsotaan hänen kieltäytyvän myös muista samassa kohteessa sijaitsevista asunnoista.

Mikäli ensimmäisellä sijalla oleva hakija luopuu asunnon ostamisesta, siirtyy mahdollisuus asunnon ostamiseen toiselle sijalle arvonnassa sijoittuneelle jne., kunnes löytyy hakija, joka haluaa ostaa kyseessä olevan asunnon.

Kun asuntoa on tarjottu hakijalle, hakijalla on viisi (5) arkipäivää aikaa vahvistaa varaus sähköpostilla.

**Mikäli vahvistusta osto-oikeuden käyttämisestä ei saavu määräpäivään mennessä, katsotaan että hakija on luopunut sijanumerosta.**

## Mahdollisesti vapaaksi jäävät asunnot

Silloin, kun asuntoa on tarjottu kaikille asunnon arvontaan osallistujille, eikä heistä löydy ostajaa, asunto on vapaasti ostettavissa ottaen kuitenkin huomioon Hitas-asuntoja koskevat määräykset.

Vapaat asunnot laitetaan asuntotuotannon verkkosivuille, asuntotuotanto.hel.fi. Varauspyynnön vapaana olevaan asuntoon voi tehdä ainoastaan sähköpostitse asuntomyynti@hel.fi.

## Yhteydenotto ja 1. sija arvonnassa

Olemme yhteydessä kunkin asunnon sijanumeron 1. saaneeseen hakijaan sähköpostitse, jolloin hakija saa ohjeet asunnon varauksen vahvistamiseen.

## Hitas-rajoitukset

Tästä yhtiöstä jää huoneisto **B 30** Helsingin kaupungin omistukseen. Kohteessa on Hitas jälleenmyyntirajoitus, jonka vuoksi tontin vuokrasopimukseen ja yhtiöjärjestykseen sisältyvät edelleen luovutus- ja lunastusehdot, ns. Hitas-ehdot. Katsothan myös kaupungin julkaisemat jälleenmyyntiohjeet.

Lisätietoja saat osoitteesta <https://www.hel.fi/helsinki/fi/asuminen>[-ja-ymparisto/asuminen/hitas/.](https://www.hel.fi/helsinki/fi/asuminen-ja-ymparisto/asuminen/hitas/)

Kaikkien Hitas-asuntojen arvontaan osallistuvien ja kaikkien Hitas-asunnon ostajien henkilötiedot luovutetaan Helsingin kaupungin asuntopalvelut-yksikölle. Osallistumalla arvontaan hakija hyväksyy henkilötietojensa käsittelyn Helsingin kaupungin asuntopalvelut-yksikön ylläpitämässä Hitas-palvelujen asunto- ja omistajarekisterissä.”

## Esite

Kohteen esite, hinnasto ja muut tarvittavat liitteet ovat nähtävissä asuntotuotanto.hel.fi.